Page:Gospel of Saint Matthew in West-Saxon.djvu/22

iii, 12] 6. And hī wǣron gefullode on Iordane fram him, and hī andettan hyra synna.

7. Sōðlīce þā hē geseh manega þǣra sunderhālgena and þǣra rihtwīsendra tō his fulluhte cumende, hē cwæð tō him, Lā, nǣddrena cyn, hwā geswutelode ēow to flēonne fram þām tōweardan yrre?

8. Eornostlīce dōþ medemne wæstm þǣre dǣdbōte;

9. and ne cweþað betwux ēow, Wē habbað Abraham ūs tō fæder. Sōþlīce ic secge ēow þæt God ys swā mihtig þæt hē mæg of þysum stānum āweccean Abrahames bearn.

10. Eallunga ys sēo æx tō ðǣra trēowa wurtrumum āsett. Eornustlīce ǣlc trēow þe gōdne wæstm ne bringð byð forcorfen, and on fȳr āworpen.

11. Witodlīce ic ēo wfullige on wætere tō dǣdbōte. Sē þe æfter mē tōwerd ys, hē ys strengra Þonne ic, ðæs gescȳ neom ic wyrðe tō berenne; hē ēow fullað on Hālgum Gāste and on fȳre:

12. ðes fann ys on his handa, and hē āfeormað his þyrscelflōre; and hē gegaderað hys hwǣte on